**ZÁZNAM O POUČENÍ PRACOVNÍKA EXTERNEJ SPOLOČNOSTI ZABEZPEČUJÚCEJ UPRATOVACIE SLUŽBY V CHRÁNENÝCH PRIESTOROCH**

(ďalej len ako „**Záznam**“)[[1]](#footnote-1)

TENTO ZÁZNAM O POUČENÍ PRACOVNÍKA EXTERNEJ SPOLOČNOSTI ZABEZPEČUJÚCEJ UPRATOVACIE SLUŽBY V CHRÁNENÝCH PRIESTOROCH BOL VYPRACOVANÝ V ZMYSLE ČLÁNKOV 5 ODS. 2 a ČLÁNKU 24 ODS. 1 GDPR ZA ÚČELOM PREUKÁZATEĽNOSTI PRIJATÝCH BEZPEČNOSTNÝCH OPATRENÍ MEDZI STRANAMI:

**Slovenská olympijská marketingová, akciová spoločnosť**

Sídlo: Kukučínova 26, 831 03 Bratislava, Slovenská republika,

IČO: 35 801 549

Právna forma: akciová spoločnosť

Zapísaná: v Obchodnom registri Okresného súdu Bratislava I, oddiel: Sa, vložka číslo: 2611/B

(ďalej len „Spoločnosť“ alebo „Prevádzkovateľ“)

a

Meno a Priezvisko: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Trvalé bydlisko: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Dátum narodenia: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Pracovník dodávateľa: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Obchodné meno: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Sídlo: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

IČO: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Email: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Telefón: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(ďalej ako „Pracovník dodávateľa“)

1. **MLČANLIVOSŤ PRACOVNÍKA DODÁVATEĽA**
2. Spoločnosť zdôrazňuje, že Pracovník dodávateľa je v príčinnej súvislosti s výkonom upratovacích činností v prípade náhodného oboznámenia sa s akýmikoľvek osobnými údajmi, ktoré sú predmetom spracúvania v informačných systémoch Spoločnosti alebo ktoré sa nachádzajú v chránených priestoroch a/alebo chránených miestnostiach Spoločnosti vymedzených v bode 2 Záznamu viazaný povinnosťou mlčanlivosti, ktorá je časovo neobmedzená.
3. Povinnosť mlčanlivosti podľa bodu 1.1 tohto Záznamu spočíva v tom, že Pracovník dodávateľa nie je oprávnený žiadnym spôsobom nakladať s osobnými údajmi, s ktorými sa pri vykonávaní upratovacej činnosti v chránených priestoroch Spoločnosti náhodne oboznámi ani o nich kohokoľvek informovať, či ich využiť v prospech dodávateľa, seba alebo akejkoľvek inej fyzickej alebo právnickej osoby.
4. Povinnosť mlčanlivosti Pracovníka dodávateľa trvá aj po ukončení jeho činnosti vykonávanej za účelom vykonávanie upratovacích a čistiacich prác u Spoločnosti, ako aj po skončení pracovného pomeru Pracovníka dodávateľa so zmluvným partnerom Spoločnosti, resp. dodávateľom.
5. Povinnosť mlčanlivosti Pracovníka dodávateľa neplatí iba za podmienok ustanovených v zákone č. 18/2018 Z.z. o ochrane osobných údajov alebo iných osobitných zákonoch.
6. **VYMEDZENIE CHRÁNENÝCH PRIESTOROV A CHRÁNENÝCH MIESTNOSTÍ**
7. Chráneným priestorom je na účely tohto Záznamu súbor určených miestností, spoločných priestorov, chodieb a osobitne chránených odkladacích priestorov nachádzajúcich sa v sídle Spoločnosti, v ktorých dochádza k Spracúvaniu osobných údajov dotknutých osôb; chránenými priestorom je neverejná časť centrály Spoločnosti, v ktorých sa spracúvajú (uchovávajú) osobné údaje dotknutých osôb alebo v ktorom sa nachádzajú ovládacie prvky a/alebo úložisko, počítače, servery a/alebo iné technické zariadenia výpočtovej techniky patriace Spoločnosti.
8. Chránenou miestnosťou je na účely tohto Záznamu osobitne určená samostatná miestnosť, ktorá je stavebne alebo inak fyzicky oddelená od zvyšku chráneného priestoru alebo od nechránených priestorov, pričom slúži najmä na centralizovanie aktív a systematické uchovávanie osobných údajov v akejkoľvek elektronickej, písomnej alebo inej forme; za chránenú miestnosť môže byť považovaný aj osobitne zabezpečený odkladací priestor (napr. trezor, iné pevné uzamykateľné priestory); do chránenej miestnosti je regulovaný fyzický prístup oprávnených osôb Spoločnosti iných osôb a je v zvýšenej miere zabezpečená prijatím vhodných technických bezpečnostných opatrení, realizovaných prostriedkami fyzickej povahy.
9. **PRÁVA A POVINNOSTI PRACOVNÍKA DODÁVATEĽA**
10. Pracovník dodávateľa je povinný vykonávať výlučne činnosti nevyhnutné na zabezpečenie výkonu upratovacích a čistiacich prác v priestoroch Spoločnosti v intenciách pokynov dodávateľa, ktoré sa spravujú osobitným zmluvným vzťahom uzatvoreným medzi dodávateľom a Spoločnosťou.
11. Pracovník dodávateľa nie je oprávnený vykonávať žiadne spracovateľské operácii s osobnými údajmi, ktoré sú predmetom spracúvania v informačných systémoch osobných údajov Spoločnosti; Pracovník dodávateľa má výslovne zakázané vykonať akékoľvek spracovateľské operácie s osobnými údajmi (napr. využívať, kopírovať, poskytovať, zverejňovať atď.).
12. Pracovník dodávateľa dbá pri vykonávaní upratovacích a čistiacich prác v priestoroch Spoločnosti na to, aby v dôsledku svojho konania nepoškodil alebo nezničil žiadne dokumenty a/alebo technické zariadenia, ktoré by mohli obsahovať osobné údaje spracúvané Spoločnosťou, a to ani z nedbanlivosti.
13. Pracovník dodávateľa je povinný nevynášať zo zberníka - skartovacieho prístroja alebo smetných košov umiestnených v kanceláriách v chránených priestoroch a/alebo chránených miestnostiach písomné dokumenty, ktoré by neboli dostatočne znehodnotené a bolo by z nich možné prečítať informácie a/alebo akékoľvek osobné údaje. Takéto dokumenty je možné vyniesť do separovaného zberu odpadu iba po vykonaní ich dôkladnej skartácie. Pracovník dodávateľa umiestni takéto nedostatočne znehodnotené písomné dokumenty viditeľne ku skartovaciemu zariadeniu a nijako inak s nimi nemanipuluje, najmä nedokončuje skartáciu, či vynášanie odpadu, ktorý by obsahoval nedostatočne znehodnotené a stále čitateľné písomné dokumenty.
14. Pracovník dodávateľa je povinný dbať na zvýšenú opatrnosť pri využívaní chemických čistiacich prostriedkov, vody a technických zariadení vo vnútri chránených priestorov a/alebo chránených miestností podľa článku 2 Záznamu s cieľom vyhnúť sa náhodnému poškodeniu alebo zničeniu akýchkoľvek listinných materiálov, dokumentov a výpočtovej techniky, ktoré sa nachádzajú v interiéri chránených priestorov a/alebo chránených miestností vymedzených v článku 2 tohto Záznamu.
15. Pracovník dodávateľa je povinný po ukončení upratovacích a čistiacich prác zabezpečiť bezpečnosť chránených priestorov najmä tým, že ich zamkne prideleným kľúčom, aktivuje elektronický poplachový systém prideleným unikátnym kódom, vypne všetky elektrické zariadenia, ktoré počas vykonávania svojej činnosti používal a celkovo si počína tak, aby Spoločnosti v dôsledku jeho konania nevznikla žiadna škoda.
16. **ZODPOVEDNOSŤ PRACOVNÍKA DODÁVATEĽA**
17. Pracovník dodávateľa berie na vedomie, že v prípade porušenia povinností uvedených v článku 1 a v článku 3 bod 3.2 tohto Záznamu sa dopustí protiprávneho konania, za ktoré môže byť v závislosti od vážnosti porušenia sankcionovaný príslušnými orgánmi verejnej moci alebo iným oprávneným subjektom.
18. Pracovník dodávateľa môže v súvislosti s protiprávnym nakladaním s osobnými údajmi, či porušením povinnosti mlčanlivosti čeliť aj vzniku trestnej zodpovednosti za prípadné naplnenie obligatórnych znakov skutkových podstát trestných činov, a to najmä podľa § 247 (Neoprávnený prístup do počítačového systému), § 247a (Neoprávnený zásah do počítačového programu), § 247b (Neoprávnený zásah do počítačového údaja), § 247c (Neoprávnené zachytávanie počítačových údajov), § 247d (Výroba a držba prístupového zariadenia, hesla do počítačového systému alebo iných údajov), § 264 (Ohrozenie obchodného, bankového, poštového, telekomunikačného a daňového tajomstva), § 265 (Zneužívanie informácií v obchodnom styku), § 360a ods. 1 písm. d) (Nebezpečné prenasledovanie) a § 374 (Neoprávnené nakladanie s osobnými údajmi) osobitnej časti zákona č.  300/2005 Z.z. Trestný zákon v znení neskorších predpisov.
19. Porušenie, nerešpektovanie alebo obchádzanie konkrétnych bezpečnostných opatrení prijatých Spoločnosťou a tejto povinnosti mlčanlivosti môže byť na strane Pracovníka dodávateľa právne kvalifikované ako podstatné porušenie zmluvy s Dodávateľom.
20. Pracovník dodávateľa berie na vedomie, že za porušenie povinností ustanovených v tomto Zázname môže byť postihnutý aj zo strany Dodávateľa na základe vzniku zmluvnej zodpovednosti podľa podmienok dohodnutých medzi Pracovníkom dodávateľa a Dodávateľom.
21. V prípade, ak Pracovník dodávateľa spôsobí Spoločnosti škodu, Spoločnosť má právo na náhradu spôsobnej škody.

PrACOVNÍK DODÁVATEĽA vlastnoručným podpisom tohto záznamu potvrdzuje, že bol oboznámený s obsahom tohto záznamu ako aj S bezpečnostnými opatreniami SpoločnosTI, na znak čoho ho nižšie podpisuje:

|  |  |
| --- | --- |
| **prevádzkovateľ** | **PRACOVNÍK DODÁVATEĽA** |
| V Bratislave, Slovenská republikaDňa \_\_\_\_\_\_\_\_\_\_\_\_\_\_\_\_\_\_\_\_ | V Bratislave, Slovenská republikaDňa \_\_\_\_\_\_\_\_\_\_\_\_\_\_\_\_\_\_\_\_\_ |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**Slovenská olympijská marketingová, a.s.**  Gábor Asványi predseda predstavenstva | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_............................................ |

1. Podpisom tohto Záznamu beriete na vedomie, že Spoločnosť spracúva Vaše osobné údaje na účely ochrany svojich oprávnených záujmov podľa článku 6 ods. 1 písm. f) GDPR. Proti tomuto spracúvaniu máte právo namietať podľa článku 21 ods. 1 GDPR. Doba uchovávania Vašich osobných údajov je obmedzená dobou 3 rokov od ukončenia činnosti spočívajúcej vo vykonávaní upratovacích a čistiacich prác v priestoroch Spoločnosti. [↑](#footnote-ref-1)